UCAPAN YANG BERBAHAGIA TAN SRI MOHAMAD ZABIDI ZAINAL SEMPENA PROGRAM JOM AKTIF 1PESARA 13 NOVEMBER 2014, 9.15 PAGI DEWAN SERBAGUNA, KOMPLEKS E PUTRAJAYA
Assalamualaikum Warrahmatullahi Wabarakatuh, Salam Transformasi dan Salam "1Malaysia: Rakyat Didahulukan, Pencapaian Diutamakan". Yang Berbahagia Datuk Farida Mohd. Ali Ketua Setiausaha Kementerian Kesihatan Malaysia Yang Berbahagia Dato' Seri Zainal Rahim Seman Timbalan Ketua Pengarah Perkhidmatan Awam (Operasi) Jabatan Perkhidmatan Awam 2
Alhamdulillah, syukur ke hadrat Allah SWT kerana dengan limpah kurnia dan inayah-Nya jua kita dapat bersama- sama dalam Program Jom Aktif 1Pesara bertemakan "Pesara Berilmu Sejahtera Hidupmu" yang julung-julung kalinya diadakan ini. Program ini telah direalisasikan hasil jalinan kolaborasi dan kerjasama padu JPA bersama-sama Kementerian Kesihatan Malaysia. 2. Saya ingin mengambil kesempatan di sini untuk mengalu-alukan kehadiran semua bakal pesara Kerajaan yang sudi meluangkan masa untuk turut serta 3
dalam Program Jom Aktif 1Pesara pada hari ini. 3. Saya juga ingin merakamkan ucapan penghargaan dan terima kasih atas sokongan padu dan kerjasama erat yang dizahirkan oleh wakil-wakil kementerian dan agensi-agensi Kerajaan, persatuan pesara, pihak industri, para penceramah dan barisan media dalam menjayakan Program Jom Aktif 1Pesara. 4
Tuan-tuan dan Puan-puan yang saya kasihi sekalian, 4. Tanggal 16 Oktober 2014 menyaksikan peristiwa bersejarah dan bermakna kepada rakyat Malaysia apabila Malaysia terpilih sebagai wakil tidak tetap Majlis Keselamatan Pertubuhan Bangsa-Bangsa Bersatu (PBB). Sebelum ini, Malaysia juga pernah menjadi wakil tidak tetap PBB pada tahun-tahun sebelum ini dan berperanan besar dalam membuat keputusan di Majlis Keselamatan PBB seperti campur tangan ketenteraan Iraq ke atas Kuwait pada tahun 1990 5
dan Perang Kosovo pada 1998-1999. Malaysia juga konsisten dalam memperjuangkan banyak isu misalnya isu senjata pemusnah dan nuklear, pembangunan mapan dan seimbang, serta isu kemanusiaan khasnya nasib penduduk Palestin. 5. Pelantikan Yang Berbahagia Tan Sri Dr Ali Hamsa, Ketua Setiausaha Negara sebagai presiden baharu Pertubuhan Komanwel Bagi Pentadbiran Awam dan Pengurusan (CAPAM) untuk penggal 2014 hingga 2016 merupakan satu penghormatan dan manifestasi keyakinan negara- 6
negara Komanwel terhadap kepimpinan negara kita. dan CAPAM 6. Kejayaan demi kejayaan yang berlaku ini menunjukkan Negara kita berwibawa dan diiktiraf oleh dunia. Pelantikan Malaysia ke dalam Majlis Keselamatan PBB dan sebagai presiden baharu CAPAM membuktikan suara kita didengari dan mampu mempengaruhi sesuatu keputusan. 7. Laporan terbaharu Bank Dunia yang melibatkan kajian terhadap ekonomi 189 buah negara 7
menunjukkan bahawa kedudukan ekonomi Malaysia dalam senarai Ease of Doing Business Report 2015 telah meningkat dua anak tangga berbanding tahun sebelumnya iaitu dari kedudukan ke-20 ke kedudukan ke-18. Malaysia telah berjaya mengatasi negara seperti Taiwan (19), Switzerland (20), Thailand (26), Belanda (27) dan Jepun (29). Selain itu, Malaysia juga berada di tangga pertama dalam kalangan ekonomi Asia Timur dan kedua di ASEAN selepas Singapura. 8. Kejayaan demi kejayaan yang diperolehi negara pada hari ini 8
membuktikan bahawa Perkhidmatan Awam termasuklah golongan pesara menjadi entiti penting dalam menyokong Kerajaan ke arah mentransformasi penyampaian perkhidmatan untuk rakyat. 9. Malah dalam penarafan Malaysia di bawah World Competitiveness Yearbook 2014 telah meletakkan Malaysia di tangga pertama bagi Dana Pembiayaan Persaraan (Pension Funding) di bawah faktor Kecekapan Kerajaan atau Government Efficiency. Ini membuktikan bahawa Kerajaan telah memberi keutamaan kepada 9
pengurusan dana bagi pembiayaan persaraan masa hadapan dan merupakan manifestasi kesungguhan Kerajaan dalam menjamin kesejahteraan golongan pesara. Hadirin yang saya kasihi sekalian, 10. Kemakmuran negara kita Malaysia, sering kali menjadi perhatian pihak luar terutamanya di peringkat antarabangsa. Ini terbukti apabila Majalah International Living telah menyenaraikan Malaysia sebagai antara destinasi terbaik di kalangan negara- negara Asia untuk diduduki selepas 10
bersara. Perkara ini dinyatakan dalam artikel mereka bertajuk The World's Best Places to Retire in 2014. Pemilihan Malaysia ini adalah berdasarkan kepada beberapa faktor antaranya faktor kos sara hidup, kemudahan infrastruktur, cuaca, budaya hormat-menghormati yang dipamerkan dan pelbagai lagi faktor positif yang lain. 11. Persoalannya di sini ialah jika Malaysia boleh dikatakan menjadi "syurga tempat tinggal" kepada golongan pesara dari luar negara, mengapa pesara kita tidak boleh menikmati kelebihan tersebut? Apakah 11
kemudahan yang boleh disediakan oleh Kerajaan kepada kumpulan pesara Kerajaan? Sesuatu harus dilaksanakan agar pesara di Malaysia, khususnya dalam kalangan pesara Kerajaan akan terus merasakan Malaysia sebagai bumi bertuah yang banyak membawa faedah kepada mereka walaupun setelah melewati gerbang persaraan. Tuan-tuan dan Puan-puan yang saya kasihi sekalian, 12. Jabatan Perkhidmatan Awam dan Kementerian Kesihatan Malaysia bukan sahaja bertanggungjawab menyediakan 12
kemudahan terbaik kepada pegawai- pegawai yang sedang berkhidmat dalam Perkhidmatan Awam negara. Malah, golongan pesara juga merupakan kumpulan berkepentingan atau stakeholder yang perlu diberi perhatian. Menyedari hakikat ini, JPA telah diberi mandat oleh Kerajaan untuk mengetuai program 1Pesara yang dahulunya dikenali sebagai program 1Malaysia Civil Service Retirement Support. 13. Untuk makluman semua, 1Pesara merupakan salah satu inisiatif terbaharu yang disediakan untuk menjaga kebajikan pesara penjawat awam. 13
Inisiatif yang diterajui JPA dengan kerjasama Kementerian Kewangan, Kementerian Kesihatan Malaysia dan Kementerian Sumber Manusia bernaung di bawah lembayung Strategi Lautan Biru Kebangsaan atau National Blue Ocean Strategy (NBOS). 14. Inisiatif ini juga merupakan satu lagi manifestasi keprihatinan Kerajaan kepada golongan pesara Kerajaan yang telah banyak menabur budi dan jasa bakti sepanjang berada dalam tempoh perkhidmatan. Program Jom Aktif 1Pesara pada hari ini juga merupakan ini 14
salah satu inisiatif yang diadakan untuk mengembangkan lagi mesej kita. Hadirin yang saya kasihi sekalian, 15. Program Jom Aktif 1Pesara anjuran Kementerian Kesihatan Malaysia dan JPA pada hari ini yang bertemakan "Pesara Berilmu Sejahtera Hidupmu" bertujuan memberi pendedahan awal mengenai inisiatif- inisiatif yang diperkenalkan di bawah NBOS. Maklumat mengenai peluang- peluang menaik taraf hidup selepas persaraan, pengurusan kewangan dan peluang dalam bidang keusahawanan 15
serta perkongsian maklumat penjagaan kesihatan selepas bersara. 16. Saya sering berpesan kepada para penjawat awam bahawa mereka perlu menyediakan kemudahan atau perkhidmatan yang sama taranya kepada kedua-dua pihak baik kepada pegawai yang masih berkhidmat mahupun yang telah bersara. 17. Biar untung sama diraih. Bagi yang masih berkhidmat atau telah bersara, kita tiada bezanya. Kita sama-sama terlibat menghulurkan tenaga dan mencurah bakti demi ibu pertiwi. 16
Namun, apabila nafiri berundur ditiupkan, ada yang terpaksa melangkah pergi meninggalkan Perkhidmatan Awam yang dikasihi. Kita yang masih berada di dalam perkhidmatan Kerajaan ini haruslah sentiasa mengenang jasa kuntuman budi kumpulan pesara yang telah banyak menabur budi dan bakti kepada negara untuk sekian lamanya. 18. Atas dasar inilah, maka empat perkara telah digariskan sebagai teras yang memayungi inisiatif 1Pesara iaitu:
Aspek Pertama: kesejahteraan pesara yang meliputi aspek 17
pembelajaran sepanjang hayat dan bantuan khidmat kerohanian; Aspek Kedua: bekerja semula dengan menyediakan panduan kepada pesara yang masih ingin menabur bakti kepada masyarakat. Sebagai makluman, daripada seramai 1,599 pesara yang mendaftar dengan Jobs Malaysia, 589 orang telah diambil bekerja. Untuk JPA sendiri, di bawah kontrak untuk perkhidmatan (contract for service), seramai 18
1,979 pesara telah diambil bekerja semula di mana 859 pesara terdiri dari kumpulan Pengurusan dan Profesional manakala 1,120 terdiri di kalangan kumpulan pelaksana. Di Kementerian Kesihatan Malaysia pula, seramai 66 orang doktor perubatan/pakar perubatan telah diambil semula untuk berkhidmat. Aspek Ketiga: Kelangsungan penjagaan kesihatan yang disediakan oleh KKM yang meliputi kemudahan perubatan 19
dan laluan pantas atau Rapid Lane yang disediakan bagi pesara mendapatkan khidmat nasihat kesihatan. Dari tahun 2012 hingga 2014, seramai 105,871 pesara telah mendapat faedah bantuan perubatan yang melibatkan kos sebanyak RM204.8 juta. Manakala bagi perkhidmatan Rapid Lane pula, sebanyak 904 kemudahan kesihatan telah disediakan yang meliputi kemudahan di Hospital Kerajaan, Pusat Kesihatan dan Klinik Pergigian dengan 20
seramai 24,126 pesara telah menggunakan perkhidmatan ini. Aspek Keempat: Keusahawanan dan Kewangan yang meliputi penyediaan maklumat berhubung keusahawanan bagi pesara yang berhasrat untuk menceburkan diri dalam bidang tersebut dan juga maklumat berkaitan pengurusan kewangan. 21
Tuan-tuan dan Puan-puan yang saya kasihi sekalian, 19. Penganjuran program ini diharap dapat membantu para pesara agar terus produktif dan sejahtera dalam apa jua bidang yang diceburi selepas memasuki alam persaraan. Pesara perlu bangkit membuktikan bahawa bersara bukan bermakna malapnya masa hadapan atau tamatnya era kesejahteraan hidup, malah bersara sebenarnya membuka lembaran baharu ke arah kehidupan yang lebih gemilang. 22
20. Sebagai pesara, faktor kesihatan merupakan elemen yang amat penting untuk dititikberatkan. Ini adalah kerana faktor usia yang semakin meningkat bakal mengundang pelbagai penyakit yang tidak diingini. Bak kata pepatah 'mencegah lebih baik dari mengubati'. Oleh itu, saya ingin mengingatkan tuan- tuan dan puan-puan untuk sentiasa mengamalkan gaya hidup sihat agar kesihatan diri sentiasa terjaga. Penjagaan kesihatan secara menyeluruh merupakan suatu amalan kehidupan yang memberikan kesan positif kepada seseorang individu, institusi keluarga dan juga masyarakat. Malah saya, 23
sebagai KPPA walaupun sibuk dengan program dan mesyuarat, saya akan cuba mencari kesempatan untuk berjoging pada waktu pagi atau petang. 21. Selain bersenam, kesihatan mental juga perlu kita dititikberatkan. Pastikan rehat kita mencukupi agar tekanan berkurang dan tubuh badan serta minda berada dalam keadaan stabil dan tenang. Kalau anda sedang mengalami stress, pergilah rehat sebentar dengan mendengarkan muzik, menghidup udara segar di luar bangunan atau minum segelas air suam. Apabila kita berada dalam keadaan sihat dan gembira, kita 24
akan dapat memberikan khidmat yang terbaik kepada ahli keluarga dan masyarakat. Hadirin yang saya kasihi sekalian, 22. Tuan-tuan dan puan-puan bakal pesara memainkan peranan penting sebagai pelaksana dan jurucakap dasar- dasar kerajaan, memahami dengan jelas dasar yang diperkenalkan dan membantu kerajaan mempertingkatkan kesedaran di kalangan rakyat mengenai dasar-dasar yang diperkenalkan. 25
23. Dengan bertindak sebagai satu pasukan Perkhidmatan Awam, pelbagai dasar dapat dijelaskan kepada 1.5 juta penjawat awam dan sekiranya 1.5 juta penjawat awam ini seterusnya menerangkan kepada ahli keluarga dan rakan-rakan mereka, maka terdapat kesan berganda yang boleh memberi impak yang besar kepada kefahaman dan pengetahuan mengenai dasar-dasar yang ingin dilaksanakan oleh Kerajaan. 24. Sehubungan itu, saya memohon agar tuan-tuan dan puan-puan dapat meletakkan diri sebagai saluran penghubung antara kerajaan dengan 26
rakyat dalam menyalur dan memperjelaskan maklumat mengenai dasar kerajaan kepada masyarakat. 25. Sebagaimana kumpulan pesara yakni pegawai-pegawai Kerajaan yang terdahulu dari kita sanggup mengorbankan masa dan tenaga bagi memberikan perkhidmatan yang terbaik kepada rakyat dan negara, kita penjawat awam pada hari ini haruslah menyahut semboyan perjuangan tersebut dan meneruskan tanggungjawab yang terletak di atas jemala kita dengan penuh integriti dan akauntabiliti. 27
26. Perkhidmatan yang diberi perlu berasaskan pertimbangan yang tegas dan bijaksana serta disertai dengan budi pekerti yang mulia. There must be a humanistic approach to every service rendered, the human face must be there all the time. Dengan itu kepercayaan rakyat terhadap Perkhidmatan Awam sentiasa kukuh dan terpelihara. We hold the people's trust, we must therefore be trusted. Inilah citra "Berkhidmat Untuk Negara" yang perlu kita tampilkan dalam memberi perkhidmatan terbaik kepada rakyat selaras dengan slogan "Merakyatkan Perkhidmatan Awam". 28
27. Saya yakin dan percaya dengan komitmen dan iltizam yang tinggi, kita semua akan berjaya merealisasikan Agenda Transformasi Negara dan Transformasi Perkhidmatan Awam yang sedang giat dilaksanakan. Mudah- mudahan segala usaha murni yang kita gemblengkan termasuk pelaksanaan Program Jom Aktif 1Pesara ini akan memperoleh rahmat dan keredhaan Allah SWT jua, InsyaAllah. 28. Oleh itu, dengan lafaz Bismillahhir rahmannir rahim, saya merasmikan Program Jom Aktif 1Pesara ini. 29
Sekian. Wabillahitaufik Walhidayah Wassalamualaikum
Warahmatullahi Wabarakatuh. Terima kasih.